CELEX: 32014D0536
Language: sk
Date: 2014-08-14 00:00:00
Title: 2014/536/EÚ: Rozhodnutie Komisie zo 14. augusta 2014 , ktorým sa Helénskej republike udeľuje výnimka z niektorých ustanovení smernice Európskeho parlamentu a Rady 2009/72/ES

22.8.2014   
            
            
               SK
            
            
               Úradný vestník Európskej únie
            
            
               L 248/12
            
         ROZHODNUTIE KOMISIE
   zo 14. augusta 2014,
   ktorým sa Helénskej republike udeľuje výnimka z niektorých ustanovení smernice Európskeho parlamentu a Rady 2009/72/ES
   
      
         [oznámené pod číslom C(2014) 5902]
      
   
   
      (2014/536/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES (1), a najmä na jej článok 44 ods. 1 a článok 48,
   so zreteľom na žiadosti Helénskej republiky zo 17. januára 2012 a 5. decembra 2003,
   po informovaní členských štátov o tejto žiadosti,
   keďže:
   1.   POSTUP
   
   
               (1)
            
            
               Dňa 17. januára 2012 grécke ministerstvo životného prostredia, energetiky a klimatických zmien (ďalej len „YPEKA“) predložilo Komisii žiadosť (ďalej len „žiadosť“) podľa článku 44 ods. 1 smernice 2009/72/ES o výnimku z kapitol III a VIII smernice 2009/72/ES pre niektoré grécke ostrovy, ktoré nie sú prepojené s elektrizačnou sústavou kontinentálneho Grécka (non-interconnected islands, ďalej len „neprepojené ostrovy“ alebo „NII“).
            
         
               (2)
            
            
               Dňa 12. septembra 2012 si Komisia vyžiadala od gréckeho úradu pre reguláciu energetiky (Regulatory Authority for Energy, ďalej len „RAE“) stanovisko k žiadosti. RAE odpovedal na túto žiadosť 16. novembra 2012 (ďalej len „stanovisko RAE“).
            
         
               (3)
            
            
               Na odôvodnenie žiadosti RAE doplnil stanovisko 17. decembra 2013, 23. decembra 2013, 4. februára 2014, 28. februára 2014 a 17. marca 2014.
            
         
               (4)
            
            
               Dňa 14. marca 2014 (s dodatkom odoslaným 20. marca 2014) informovala Komisia členské štáty o žiadosti podľa článku 44 ods. 1 smernice 2009/72/ES so žiadosťou o predloženie prípadných pripomienok do 25. marca 2014. Neboli predložené žiadne pripomienky.
            
         
               (5)
            
            
               Svojou žiadosťou YPEKA obnovilo žiadosť ministerstva rozvoja predloženú 5. decembra 2003 podľa článku 26 ods. 1 smernice Európskeho parlamentu a Rady 2003/54/ES (2) (ďalej len „pôvodná žiadosť“) o výnimku z niektorých ustanovení smernice 2003/54/ES. I keď boli vykonané predbežné kroky na preskúmanie pôvodnej žiadosti, výnimka podľa článku 26 ods. 1 smernice 2003/54/ES nebola ani udelená ani zamietnutá.
            
         2.   ŽIADOSŤ PREDLOŽENÁ YPEKA
   
   2.1.   ROZSAH POŽADOVANEJ VÝNIMKY
   
               (6)
            
            
               V žiadosti sa požaduje výnimka z kapitol III a VIII smernice 2009/72/ES.
            
         
               (7)
            
            
               Kapitola III smernice 2009/72/ES sa týka postupu na udeľovanie povolení a výberového konania na nové kapacity. Kapitola VIII sa týka prístupu tretích strán, otvárania trhu a priamych vedení.
            
         2.2.   SÚČASNÁ ORGANIZÁCIA ELEKTRIZAČNEJ SÚSTAVY NA NII
   
               (8)
            
            
               Grécke trhy s energiou sa primárne riadia gréckym zákonom 4001/2011, ktorým sa transponuje smernica 2009/72/ES. Zákon 4001/2011 nadobudol účinnosť 22. augusta 2011.
            
         
               (9)
            
            
               Spoločnosť DEDDIE SA (ďalej len „DEDDIE“) je gréckym prevádzkovateľom distribučnej sústavy a jej 100-percentným vlastníkom je spoločnosť Public Power Corporation (ďalej len „PPC“), od ktorej je právne a funkčne oddelená a ktorá je etablovaným gréckym výrobcom a dodávateľom elektrickej energie. Majetok, ktorý predstavujú siete prevádzkované DEDDIE, vlastní PPC.
            
         
               (10)
            
            
               Podľa článku 127 zákona 4001/2011 DEDDIE zodpovedá za budovanie, prevádzku a údržbu gréckej elektrickej distribučnej sústavy, ktorá zahŕňa elektrickú distribučnú sústavu na NII.
            
         
               (11)
            
            
               Okrem toho DEDDIE zodpovedá za prevádzku elektrizačných sústav na NII. Tieto úlohy zahŕňajú: i) prípravu plánu rozvoja produkcie elektriny pre izolované mikrosústavy vrátane programu na ich vzájomné prepojenie s inými NII; ii) zabezpečenie toho, aby boli dostupné potrebné lokality na inštalovanie nových výrobných kapacít, na rozšírenie existujúcich kapacít alebo zásobovacích komponentov a na rozšírenie gréckej elektrickej distribučnej sústavy na neprepojené ostrovy a izolované mikrosústavy; iii) uzatváranie zmlúv s držiteľmi licencií, ktorými sa upravuje dodávanie elektriny do sústavy a z nej, poskytovanie doplnkových služieb distribučným sústavám NII a odmeny výrobcom elektriny, poplatky účtované spotrebiteľom a dodávateľom za dodávanú elektrinu a iné príjmy a výdavky na osobitných účtoch, ako napríklad odmeny za záväzky vyplývajúce zo služieb vo verejnom záujme.
            
         
               (12)
            
            
               Článok 137 ods. 1 zákona 4001/2011 stanovuje, že všetci spotrebitelia elektrickej energie sa považujú za oprávnených zákazníkov, s výnimkou spotrebiteľov s miestom odberu v rámci izolovaných mikrosietí s výhradou článku 139 tohto zákona.
            
         
               (13)
            
            
               Podľa článku 133 ods. 3 zákona 4001/2011:
               „S výnimkou prípadov, keď sa elektrina vyrába pomocou obnoviteľných zdrojov energie alebo vysoko účinnou kombinovanou výrobou alebo hybridnými elektrárňami a v prípade samovýrobcov, ak bola udelená výnimka podľa ustanovení článku 139, licencia na produkciu sa udelí PPC SA len na základe určitých právnych predpisov o udeľovaní licencií. PPC SA zodpovedá za neprerušenú dodávku do izolovaných mikrosústav, na ktoré získa licenciu, a za zabezpečenie dlhodobej finančnej prevádzky elektrizačných sústav na týchto ostrovoch.“
            
         
               (14)
            
            
               Podľa článku 134 zákona 4001/2011:
               „Bez toho, aby boli dotknuté ustanovenia článku 139 tohto zákona, sa licencie na dodávky do izolovaných mikrosietí udelia PPC SA výhradne v súlade s požiadavkami právnych predpisov o udeľovaní licencií. Na požiadanie musí PPC SA dodávať elektrinu neoprávneným zákazníkom.“
            
         
               (15)
            
            
               Podľa článku 139 zákona 4001/2011 sa môžu udeľovať výnimky z ustanovení zákona 4001/2011 v súlade s ustanoveniami článku 44 smernice 2009/72/ES.
            
         
               (16)
            
            
               V rozhodnutí ministerstva č. PD5/EL/B/F IB/12924 prijatom podľa článku 28 gréckeho zákona 3426/2005 sa stanovuje, že dodávky elektriny spotrebiteľom na NII akýmkoľvek výrobcom elektriny predstavujú záväzok vyplývajúci zo služieb vo verejnom záujme (ďalej len „záväzok vyplývajúci zo služieb vo verejnom záujme na NII“) vo všeobecnom hospodárskom záujme. Z dôvodu sociálnej súdržnosti musia dodávatelia elektriny na NII dodávať elektrinu podľa kategórií spotrebiteľov za rovnakú cenu ako spotrebiteľom v prepojenej gréckej sústave.
            
         
               (17)
            
            
               V článku 52 gréckeho zákona 4001/2011 sa stanovuje, že zákazníci na neprepojených ostrovoch majú nárok na špeciálne služby, a to tak pokiaľ ide o cenu, kvalitu a bezpečnosť dodávok, ako aj pokiaľ ide o transparentnosť zmluvných podmienok. Poskytovatelia plniaci záväzok vyplývajúci zo služieb vo verejnom záujme na NII dostanú ako náhradu za poskytovanie záväzku vyplývajúceho zo služieb vo verejnom záujme finančnú kompenzáciu vypočítanú na základe metodiky stanovenej rozhodnutím RAE 24/2014 (3). Táto metodika je založená na rozdiele medzi celkovými výrobnými nákladmi na neprepojených ostrovoch (pohyblivými a pevnými) a celkovou trhovou cenou, ktorú platia dodávatelia v prepojenej sústave (hraničné náklady v sústave plus všetky ostatné mechanizmy v prepojenej gréckej sústave). Kompenzácia za záväzok vyplývajúci zo služieb vo verejnom záujme na NII sa počíta na mesačnej báze a pre autonómne sústavy jednotlivých ostrovov a podlieha kontrole zo strany RAE. Kompenzácia za záväzok vyplývajúci zo služieb vo verejnom záujme na NII sa hradí prostredníctvom poplatku uloženého všetkým zákazníkom vrátane zákazníkov na NII (4). Mechanizmus záväzku vyplývajúceho zo služieb vo verejnom záujme na NII spravuje LAGIE, grécky prevádzkovateľ trhu vlastnený štátom. V rozhodnutí ministerstva D5-EL/B/F1/oik.27547 z decembra 2011 (5) na základe ustanovení článku 55 ods. 3 zákona 4001/2011 sa stanovilo, že plnenie záväzku vyplývajúceho zo služieb vo verejnom záujme na NII musia ponúkať všetci dodávatelia, preto majú na kompenzáciu za záväzok vyplývajúci zo služieb vo verejnom záujme na NII nárok všetci dodávatelia.
            
         
               (18)
            
            
               Sekundárne právne predpisy podrobnejšie upravujú dodávanie a výrobu elektriny na NII. Konkrétne RAE svojim rozhodnutím č. 39/2014 z 28. januára 2014 prijal Kódex riadenia elektrizačných sústav na neprepojených ostrovoch (ďalej len „kódex NII“), ktorým sa upravujú mnohé záležitosti vo vzťahu k prevádzke izolovaných sústav na NII vrátane otvárania trhu, trhového vyrovnávania a výroby elektriny. Kódex NII nadobudol účinnosť dňom jeho uverejnenia, t. j. 17. februára 2014.
            
         2.3.   VÝZNAMNÉ PROBLÉMY PRI PREVÁDZKE IZOLOVANÝCH SÚSTAV
   
               (19)
            
            
               V žiadosti sa zdôrazňujú tieto problémy pri prevádzke gréckych izolovaných elektrizačných sústav:
               
                           a)
                        
                        
                           veľké rozdiely v dopyte po elektrine v izolovaných mikrosústavách zvýraznené: i) aspektom cestovného ruchu v hospodárskom rozvoji ostrovov a ii) väčším rozšírením obnoviteľných zdrojov energie (Renewable Energy Sources, ďalej len „RES“).
                           Tieto faktory negatívne ovplyvňujú koeficient zaťaženia tepelnej alebo konvenčnej kapacity výroby elektriny a možnosť návratnosti nákladov z investícií do takýchto kapacít výroby elektriny;
                        
                     
                           b)
                        
                        
                           veľké rozdiely v poveternostných podmienkach na ostrovoch, ktoré ovplyvňujú dopyt a spôsobujú poruchy výrobných systémov a v dôsledku toho sú potrebné rozsiahle rezervy.
                        
                     
         
               (20)
            
            
               Žiadosť zdôrazňuje tieto problémy pri rozvoji konvenčnej výroby v gréckych malých izolovaných elektrizačných sústavách:
               
                           a)
                        
                        
                           ťažkosti alebo dokonca nemožnosť nájsť vhodné lokality pre nové konvenčné elektrárne v izolovaných mikrosústavách, predovšetkým kvôli odporu verejnosti;
                        
                     
                           b)
                        
                        
                           malá veľkosť NII, ktorá spôsobuje veľké zvraty v dlhodobom plánovaní budovania tepelnej výroby kvôli nepredvídateľným investíciám zo strany spotrebiteľov elektriny (ako napríklad veľké turistické komplexy alebo remeselné prevádzky), ktoré si vyžadujú rýchlu a flexibilnú reakciu na dopyt po elektrine;
                        
                     
                           c)
                        
                        
                           očakáva sa, že dopyt po elektrine v izolovaných sústavách NII bude do roku 2017 rásť o 2 % ročne. I keď boli PPC udelené povolenia na inštalovanie dodatočnej požadovanej kapacity a jej inštalovanie bolo už naplánované (očakáva sa, že do roku 2017 pokryje dopyt všetkých NII spolu s potrebnou rezervou), nie vždy bolo možné dodržať časový harmonogram;
                        
                     
                           d)
                        
                        
                           malá veľkosť zaťaženia, veľké rozdiely v zaťažení a väčšie rozšírenie RES vo väčšine izolovaných mikrosústav obmedzuje dostupné technologické riešenia pre konvenčnú výrobu na malé výrobné zariadenia spaľujúce ťažký olej s nízkym obsahom síry alebo ľahký olej;
                        
                     
                           e)
                        
                        
                           postupy obstarávania nových elektrární sú časovo náročné. Od udelenia povolenia po spustenie elektrárne prejde dva a pol až tri roky;
                        
                     
                           f)
                        
                        
                           vypracovanie plánov na vybudovanie prepojovacích vedení medzi gréckou prepojenou sústavou a izolovanými mikrosústavami na NII negatívne ovplyvňuje záujem o investovanie do konvenčných výrobných kapacít na NII. Projekty prepojenia s ostrovmi Kyklady a Krétou sú naplánované.
                        
                     
         
               (21)
            
            
               V dôsledku toho je potrebné pravidelne sa uchyľovať k núdzovým riešeniam, ako napríklad prenájom mobilných dieselových generátorov elektriny alebo plynových turbín. Potreba povoľovania núdzovej výroby v jednotlivých prípadoch je neželaná, pretože spôsobuje neekonomické prenajímanie zariadení namiesto ich kúpy. Žiadosť poskytuje niekoľko príkladov, keď nepredvídateľné udalosti viedli k dlhodobému používaniu mobilných generátorov elektriny.
            
         
               (22)
            
            
               Žiadosť zdôrazňuje tieto problémy vo vzťahu k otváraniu trhu v izolovaných elektrizačných sústavách na NII:
               
                           a)
                        
                        
                           na účely umožnenia otvárania trhu je potrebné v izolovaných sústavách na NII vyvinúť a nainštalovať špecifickú infraštruktúru. Takáto infraštruktúra si vyžaduje inštalovanie kontrolných stredísk na správu: i) denného plánovania výroby a ii) trhového vyrovnávania v každej izolovanej sústave prerozdelením výrobných nákladov v každej izolovanej sústave na dodávateľov aktívnych na tomto trhu.
                           Potrebná infraštruktúra je nákladná a náklady znášajú spotrebitelia;
                        
                     
                           b)
                        
                        
                           z dôvodu záväzku vyplývajúceho zo služieb vo verejnom záujme na NII sú maloobchodné ceny elektriny rovnaké pre každú kategóriu spotrebiteľov v rámci celého územia Grécka. Ja preto potrebné, aby dodávatelia pôsobiaci na NII pokrývali vyššie výrobné náklady na NII v porovnaní s výrobnými nákladmi v prepojenej sústave tak, že sa príslušná časť kompenzácie za záväzok vyplývajúci zo služieb vo verejnom záujme prerozdelí podľa predaja elektriny ich zákazníkom.
                           Uvádza sa, že veľké rozdiely vo výške priemerných ročných pohyblivých výrobných nákladov na NII by skomplikovali mechanizmus trhového vyrovnávania.
                        
                     
         
               (23)
            
            
               Preto YPEKA zastáva stanovisko, že budovanie potrebnej infraštruktúry na prevádzku trhu s elektrickou energiou a dohľad nad ním v spojení s otváraním trhu v izolovaných sústavách na NII prináša náklady, ktoré prevažujú nad prínosmi pre spotrebiteľov z otvárania trhu.
            
         
               (24)
            
            
               Žiadosť neobsahuje dátum, kedy by požadovaná výnimka prestala platiť.
            
         3.   STANOVISKO RAE
   
   3.1.   ROZSAH VÝNIMKY
   3.1.1.   Výnimka z kapitoly III smernice 2009/72/ES
   
   
               (25)
            
            
               RAE zastáva stanovisko, že výnimka z kapitoly III podľa článku 44 ods. 1 by sa nemala týkať inštalovania nových výrobných kapacít, ktoré je možné vybudovať v izolovaných sústavách, ale len modernizácie, vylepšovania alebo rozširovania existujúcich výrobných kapacít. Existujúce výrobné kapacity pozostávajú z elektrární, ktoré sú už na NII v prevádzke alebo sa budujú. Akákoľvek elektráreň, ktorá bude nainštalovaná na týchto ostrovoch, sa považuje za novú výrobnú kapacitu.
            
         
               (26)
            
            
               RAE poznamenáva, že nezávislí výrobcovia elektrickej energie (independent power producers, ďalej len „IPP“) (t. j. iní ako PPC) prejavili počas posledných dvoch desaťročí silný záujem o budovanie RES a kogeneračných elektrární vo všetkých izolovaných mikrosústavách. Preto by nemal byť prístup tretích strán k energetickým sústavám všetkých NII, pokiaľ ide o rozvoj RES a kombinovanej výroby elektriny a tepla (combined heat and power, ďalej len „CHP“), obmedzovaný.
            
         
               (27)
            
            
               RAE uvádza, že nenamieta proti udeleniu výnimky na spustenie nových konvenčných elektrární za predpokladu splnenia určitých podmienok. Článok 44 ods. 1 smernice 2009/72/ES však neposkytuje možnosť výnimky pre nové kapacity.
            
         
               (28)
            
            
               RAE usudzuje, že rozšírenie kapacity existujúcich konvenčných elektrární sa týka hlavne krátkodobého nedostatku kapacity na NII vyplývajúcej z neočakávaných škôd vzniknutých na existujúcej kapacite alebo oneskorenej inštalácie nových kapacít, najmä počas období s vysokým dopytom (napr. letné špičky). Tieto rozšírenia podliehajú postupu verejnej súťaže podľa článku 8 smernice 2009/72/ES. Takýto postup je časovo náročný a nevyhovuje naliehavej povahe núdzových situácií.
            
         
               (29)
            
            
               RAE súhlasí s tým, že spoločnosť PPC by mala vykryť takéto núdzové situácie. Vzhľadom na to, že spoločnosť PPC je schopná presúvať mobilné konvenčné jednotky z ostrovov, na ktorých sú prebytky kapacity, na ostrovy s nedostatkom kapacít, takéto riešenie môže byť taktiež najhospodárnejšie.
            
         
               (30)
            
            
               RAE zdôrazňuje, že akákoľvek výnimka musí umožňovať špecifikovanie primeraného postupu udeľovania licencií v situáciách núdzových prípadov, a najmä, ktoré kritériá uvedené v článku 7 smernice 2009/72/ES musia byť preskúmané kompetentnými orgánmi udeľujúcimi licencie.
            
         
               (31)
            
            
               RAE má za to, že výnimka by mala byť udelená s obmedzeným trvaním, napríklad maximálne 10 rokov.
            
         3.1.2.   Výnimka z kapitoly VIII smernice
   
   
               (32)
            
            
               Podľa RAE dodávanie elektriny na NII v praxi súvisí so záväzkom vyplývajúcim zo služieb vo verejnom záujme na NII a s kompenzáciou za tento záväzok, pretože i) náklady na výrobu elektriny na NII sú významne vyššie ako náklady na pevnine a ii) grécky štát na celom území vyžaduje jednotné ceny podľa kategórie zákazníkov.
            
         
               (33)
            
            
               Kódex NII predpokladá inštalovanie určitých meracích a záznamových zariadení na NII pre hodinové meranie, energetických riadiacich a kontrolných stredísk, monitorovacích a súvisiacich IT systémov. RAE zastáva názor, že táto infraštruktúra je nevyhnutná na:
               
                           a)
                        
                        
                           zabezpečenie toho, aby náklady na záväzok vyplývajúci zo služieb vo verejnom záujme boli transparentné, nediskriminačné a overiteľné;
                        
                     
                           b)
                        
                        
                           správnu prevádzku a rozumné riadenie samotných elektrizačných sústav s cieľom dosiahnuť najhospodárnejší režim prevádzky, a teda výraznejšie zníženie poplatkov za záväzok vyplývajúci zo služieb vo verejnom záujme na NII pre spotrebiteľov elektriny;
                        
                     
                           c)
                        
                        
                           dosiahnutie väčšieho rozšírenia RES a kogenerácie vrátane technológií RES s komplexnými a špeciálnymi požiadavkami na riadenie, ako napríklad RES so skladovaním, solárne elektrárne a pod.;
                        
                     
                           d)
                        
                        
                           zaručenie požadovanej transparentnosti v riadení izolovaných sústav, a tým zabezpečenie nediskriminačného prístupu k všetkým účastníkom trhu, najmä výrobcom.
                        
                     
         
               (34)
            
            
               RAE preto argumentuje, že bez ohľadu na to, či má licenciu na pôsobenie v rámci izolovanej mikrosústavy jeden alebo viacero dodávateľov, táto infraštruktúra musí byť nainštalovaná v izolovaných sústavách na NII.
            
         
               (35)
            
            
               Odhadované náklady na inštalovanie tejto infraštruktúry by nemali prekročiť 20 až 30 miliónov EUR pre všetky NII vrátane ostrovov Kréta a Rodos. RAE považuje túto sumu za primeranú, najmä pri zvážení očakávaných prínosov, t. j. zabezpečenia transparentnosti a overenia záväzku vyplývajúceho zo služieb vo verejnom záujme na NII, ako aj rozumnej a kontrolovanej prevádzky izolovaných elektrizačných sústav.
            
         
               (36)
            
            
               Na rozdiel od YPEKA zastáva RAE stanovisko, že udelenie licencie viac ako jednému subjektu na činnosť v danej izolovanej sústave na NII nebude znamenať významné dodatočné náklady na požadovanú infraštruktúru, keďže rovnaká infraštruktúra je už v každom prípade aj tak potrebná na denné plánovanie výrobných jednotiek nachádzajúcich sa na NII, trhové vyrovnávanie a zabezpečenie záväzku vyplývajúceho zo služieb vo verejnom záujme na NII.
            
         
               (37)
            
            
               Okrem toho RAE usudzuje, že udelenie licencie na činnosť viac ako jednému dodávateľovi bude mať pre spotrebiteľov na NII dodatočné významné prínosy.
            
         
               (38)
            
            
               Preto RAE zastáva stanovisko, že trvalé vylúčenie alternatívnych dodávateľov na trhoch na NII nie je odôvodnené. Očakáva sa, že inštalovanie potrebnej infraštruktúry, ako je popísaná vyššie, bude dokončené v období troch až piatich rokov. RAE by nenamietal proti možnej výnimke, ktorá by platila bez predĺženia len na toto obdobie.
            
         
               (39)
            
            
               RAE ďalej poznamenáva, že v prípade, ak sa stav akejkoľvek izolovanej sústavy na NII zmení tak, že už nebude spadať do kategórie malých alebo izolovaných mikrosústav, výnimka by mala automaticky prestať platiť. To môže nastať, keď budú izolované sústavy na NII prepojené s gréckou prepojenou sústavou.
            
         4.   HODNOTENIE
   
   4.1.   PRÁVNY ZÁKLAD ŽIADOSTI
   
               (40)
            
            
               Článok 44 ods. 1 smernice 2009/72/ES stanovuje možnosť výnimky z niektorých ustanovení smernice, ak sa výnimka vzťahuje na malé izolované sústavy a izolované mikrosústavy.
            
         
               (41)
            
            
               Podľa článku 2 ods. 26 smernice 2009/72/ES je malou izolovanou sústavou akákoľvek sústava so spotrebou menej ako 3 000 GWh v roku 1996, pričom menej ako 5 % ročnej spotreby sa získa prostredníctvom prepojenia s inými sústavami.
            
         
               (42)
            
            
               Podľa článku 2 ods. 27 smernice 2009/72/ES je izolovanou mikrosústavou akákoľvek sústava so spotrebou menej ako 500 GWh v roku 1996, pričom nie je prepojená s inými sústavami.
            
         
               (43)
            
            
               Izolované sústavy uvedené v žiadosti pozostávajú z jedného, prípadne niekoľkých NII (pozri stĺpce 1 a 2 tabuľky). Aj keď izolovaná sústava pozostáva z niekoľkých NII, ktoré sú prepojené medzi sebou, elektrizačná sústava tvorená týmito prepojenými NII je izolovaná v tom zmysle, že nie je prepojená so žiadnou inou elektrizačnou sústavou.
            
         
               (44)
            
            
               Žiadosť uvádza, že 31 z 32 izolovaných sústav sú izolované mikrosústavy, z ktorých je najväčšou ostrov Rodos. Izolované mikrosústavy, ktorých sa žiadosť týka, predstavovali 5,24 % celkového predaja elektriny v Grécku v roku 2010. Izolovaná sústava ostrova Kréta sa považuje za malú izolovanú sústavu. Kréta predstavovala v roku 2010 3,01 % gréckeho dopytu po elektrine.
               
                  Ročný dopyt v izolovaných sústavách
               
               
                            
                        
                        
                            
                        
                        
                           Ročný dopyt (MWh)
                        
                        
                           Ročný dopyt v roku 1996
                        
                     
                           Názov IS
                        
                        
                           NII, ktoré sú súčasťou IS
                        
                        
                           1996
                        
                        
                           2003
                        
                        
                           2010
                        
                        
                           2013
                        
                        
                           < 3 000 GWh
                        
                        
                           < 500 GWh
                        
                     
                           Kréta
                        
                        
                            
                        
                        
                           1 562 300
                        
                        
                           2 444 543
                        
                        
                           3 014 392
                        
                        
                           2 825 132
                        
                        
                           Áno
                        
                        
                           Nie
                        
                     
                           Rodos
                        
                        
                           Rodos
                           Chalki
                        
                        
                           386 630
                        
                        
                           650 115
                        
                        
                           764 401
                        
                        
                           760 658
                        
                        
                           Áno
                        
                        
                           Áno
                        
                     
                           Kos-Kalymnos
                        
                        
                           Kos
                           Kalymnos
                           Lipsi
                           Leros
                           Nisyros-Giali
                           Tilos
                           Telendos
                           Pserimos
                        
                        
                           156 340
                        
                        
                           281 574
                        
                        
                           351 959
                        
                        
                           352 984
                        
                        
                           Áno
                        
                        
                           Áno
                        
                     
                           Lesbos
                        
                        
                           Lesbos
                        
                        
                           153 650
                        
                        
                           259 552
                        
                        
                           308 454
                        
                        
                           288 230
                        
                        
                           Áno
                        
                        
                           Áno
                        
                     
                           Chios
                        
                        
                           Chios
                           Psara
                           Oinousses
                        
                        
                           110 480
                        
                        
                           180 868
                        
                        
                           214 449
                        
                        
                           200 042
                        
                        
                           Áno
                        
                        
                           Áno
                        
                     
                           Paros
                        
                        
                           Paros
                           Antiparos
                           Naxos
                           Iraklia
                           Koufonisia
                           Schinousa
                           Ios
                           Sikinos
                           Folegandros
                        
                        
                           95 340
                        
                        
                           164 761
                        
                        
                           208 206
                        
                        
                           194 740
                        
                        
                           Áno
                        
                        
                           Áno
                        
                     
                           Samos
                        
                        
                           Samos
                           Fournoi
                           Thymena
                        
                        
                           90 170
                        
                        
                           136 283
                        
                        
                           151 017
                        
                        
                           137 315
                        
                        
                           Áno
                        
                        
                           Áno
                        
                     
                           Syros
                        
                        
                           Syros
                        
                        
                           56 920
                        
                        
                           100 429
                        
                        
                           107 270
                        
                        
                           95 302
                        
                        
                           Áno
                        
                        
                           Áno
                        
                     
                           Thira
                        
                        
                           Thira
                           Thirasia
                        
                        
                           47 680
                        
                        
                           88 073
                        
                        
                           117 957
                        
                        
                           120 199
                        
                        
                           Áno
                        
                        
                           Áno
                        
                     
                           Mykonos-Delos
                        
                        
                           Mykonos-Delos
                        
                        
                           45 740
                        
                        
                           78 049
                        
                        
                           115 071
                        
                        
                           112 978
                        
                        
                           Áno
                        
                        
                           Áno
                        
                     
                           Limnos
                        
                        
                           Limnos
                        
                        
                           35 650
                        
                        
                           55 340
                        
                        
                           62 710
                        
                        
                           59 672
                        
                        
                           Áno
                        
                        
                           Áno
                        
                     
                           Karpathos
                        
                        
                           Karpathos
                           Kasos
                        
                        
                           26 580
                        
                        
                           30 397
                        
                        
                           37 829
                        
                        
                           36 931
                        
                        
                           Áno
                        
                        
                           Áno
                        
                     
                           Milos
                        
                        
                           Milos
                           Kimolos
                        
                        
                           15 460
                        
                        
                           37 331
                        
                        
                           45 819
                        
                        
                           45 402
                        
                        
                           Áno
                        
                        
                           Áno
                        
                     
                           Ikaria
                        
                        
                           Ikaria
                        
                        
                           13 110
                        
                        
                           24 359
                        
                        
                           28 845
                        
                        
                           27 613
                        
                        
                           Áno
                        
                        
                           Áno
                        
                     
                           Skyros
                        
                        
                           Skyros
                        
                        
                           9 380
                        
                        
                           14 053
                        
                        
                           16 150
                        
                        
                           14 782
                        
                        
                           Áno
                        
                        
                           Áno
                        
                     
                           Patmos
                        
                        
                           Patmos
                        
                        
                           8 770
                        
                        
                           13 988
                        
                        
                           16 738
                        
                        
                           17 020
                        
                        
                           Áno
                        
                        
                           Áno
                        
                     
                           Sifnos
                        
                        
                           Sifnos
                        
                        
                           6 540
                        
                        
                           13 180
                        
                        
                           17 966
                        
                        
                           16 521
                        
                        
                           Áno
                        
                        
                           Áno
                        
                     
                           Symi
                        
                        
                           Symi
                        
                        
                           5 250
                        
                        
                           9 819
                        
                        
                           15 054
                        
                        
                           14 662
                        
                        
                           Áno
                        
                        
                           Áno
                        
                     
                           Amorgos
                        
                        
                           Amorgos
                        
                        
                           3 840
                        
                        
                           7 284
                        
                        
                           9 816
                        
                        
                           9 072
                        
                        
                           Áno
                        
                        
                           Áno
                        
                     
                           Kythnos
                        
                        
                           Kythnos
                        
                        
                           3 610
                        
                        
                           7 089
                        
                        
                           8 309
                        
                        
                           7 991
                        
                        
                           Áno
                        
                        
                           Áno
                        
                     
                           Serifos
                        
                        
                           Serifos
                        
                        
                           2 830
                        
                        
                           6 793
                        
                        
                           8 162
                        
                        
                           7 654
                        
                        
                           Áno
                        
                        
                           Áno
                        
                     
                           Astypalea
                        
                        
                           Astypalea
                        
                        
                           2 470
                        
                        
                           5 283
                        
                        
                           6 997
                        
                        
                           6 670
                        
                        
                           Áno
                        
                        
                           Áno
                        
                     
                           Megisti
                        
                        
                           Megisti
                        
                        
                           770
                        
                        
                           1 863
                        
                        
                           2 751
                        
                        
                           3 005
                        
                        
                           Áno
                        
                        
                           Áno
                        
                     
                           Ag. Efstratios
                        
                        
                           Ag. Efstratios
                        
                        
                           540
                        
                        
                           937
                        
                        
                           1 058
                        
                        
                           1 075
                        
                        
                           Áno
                        
                        
                           Áno
                        
                     
                           Anafi
                        
                        
                           Anafi
                        
                        
                           400
                        
                        
                           858
                        
                        
                           1 110
                        
                        
                           1 179
                        
                        
                           Áno
                        
                        
                           Áno
                        
                     
                           Othoni
                        
                        
                           Othoni
                        
                        
                           330
                        
                        
                           588
                        
                        
                           674
                        
                        
                           632
                        
                        
                           Áno
                        
                        
                           Áno
                        
                     
                           Erikousa
                        
                        
                           Erikousa
                        
                        
                           220
                        
                        
                           452
                        
                        
                           710
                        
                        
                           746
                        
                        
                           Áno
                        
                        
                           Áno
                        
                     
                           Agathonisi
                        
                        
                           Agathonisi
                        
                        
                           190
                        
                        
                           388
                        
                        
                           522
                        
                        
                           642
                        
                        
                           Áno
                        
                        
                           Áno
                        
                     
                           Donousa
                        
                        
                           Donousa
                        
                        
                           180
                        
                        
                           417
                        
                        
                           676
                        
                        
                           690
                        
                        
                           Áno
                        
                        
                           Áno
                        
                     
                           Aktikithyra
                        
                        
                           Aktikithyra
                        
                        
                           70
                        
                        
                           199
                        
                        
                           228
                        
                        
                           241
                        
                        
                           Áno
                        
                        
                           Áno
                        
                     
                           Arkii-Marathi
                        
                        
                           Arkii-Marathi
                        
                        
                           0
                        
                        
                           175
                        
                        
                           248
                        
                        
                           312
                        
                        
                           Áno
                        
                        
                           Áno
                        
                     
                           Gavdos
                        
                        
                           Gavdos
                        
                        
                           0
                        
                        
                           0
                        
                        
                           365
                        
                        
                           471
                        
                        
                           Áno
                        
                        
                           Áno
                        
                     
         
               (45)
            
            
               Uvedená tabuľka obsahuje izolované sústavy, ako sú identifikované v žiadosti a poskytuje určité informácie o každej z nich. Z týchto informácií je možné odvodiť, že všetky izolované sústavy okrem Kréty mali v roku 1996 dopyt po elektrine, ktorý ich zaraďuje medzi izolované mikrosústavy v zmysle článku 2 ods. 27 smernice 2009/72/ES. Pokiaľ ide o Krétu, je potrebné ešte uviesť, že Kréta nebola a stále nie je prepojená so žiadnou inou elektrizačnou sústavou, percentuálny podiel dopytu uspokojený prostredníctvom prepojovacích vedení bol a je stále nula, t. j. nižší ako 5 %. Kréta je preto malou izolovanou sústavou v zmysle článku 2 ods. 26 smernice 2009/72/ES.
            
         
               (46)
            
            
               RAE sa vo svojom stanovisku nevyjadril k izolovaným sústavám identifikovaným v žiadosti.
            
         
               (47)
            
            
               Komisia preto dospela k záveru, že izolované sústavy identifikované v stĺpci 1 uvedenej tabuľky sú všetko izolované mikrosústavy v zmysle článku 2 ods. 27 smernice 2009/72/ES, okrem Kréty, ktorá je malou izolovanou sústavou v zmysle článku 2 ods. 26 smernice 2009/72/ES.
            
         4.2.   VÝZNAMNÉ PROBLÉMY PREVÁDZKOVANIA KONVENČNÝCH ELEKTRÁRNÍ V IZOLOVANÝCH MIKROSÚSTAVÁCH
   
               (48)
            
            
               Komisia má za to, že existujú významné problémy prevádzkovania konvenčných elektrární v izolovaných mikrosústavách. Je to najmä z týchto dôvodov:
               
                           a)
                        
                        
                           Veľkosť zaťaženia, ktorú je potrebné obslúžiť na ostrovoch, neumožňuje inštalovanie väčších, účinnejších a nákladovo efektívnejších konvenčných elektrární, taktiež preto, že ak má byť izolovaná sústava schopná prevádzky v rámci akceptovateľných bezpečnostných rozpätí, nemôže sa spoliehať na jedinú elektráreň.
                           Ročné špičkové zaťaženie v žiadnej z izolovaných mikrosústav v roku 2013 neprekročilo 188,5 MW. Priemerné špičkové zaťaženie 20,8 MW a mediánové špičkové zaťaženie 4,2 MW sú oveľa nižšie.
                           Žiadna z konvenčných elektrární momentálne nainštalovaných v izolovaných mikrosústavách nemá kapacitu vyššiu ako 27 MW. Priemerná veľkosť elektrární 3,9 MW a mediánová veľkosť elektrární 1,1 MW sú oveľa nižšie.
                           Malá veľkosť zaťaženia, ktorú je potrebné obslúžiť, veľké rozdiely v dopyte ďalej ovplyvnené zvyšujúcim sa rozšírením RES znižujú taktiež výber technológií konvenčných elektrární, ktoré je možné využiť v izolovaných mikrosústavách.
                           Všetky konvenčné výrobné kapacity v izolovaných sústavách na NII sú poháňané naftou alebo vykurovacím olejom.
                        
                     
                           b)
                        
                        
                           Ročné koeficienty zaťaženia vo všetkých izolovaných mikrosústavách sú nízke. Koeficient zaťaženia v roku 2012 v žiadnej z izolovaných mikrosústav neprekročil 0,54. Priemerné a mediánové špičkové zaťaženie na úrovni 0,38 je ešte nižšie. Vzhľadom na prioritný prístup RES a skutočnosť, že použité koeficienty zaťaženia odzrkadľujú celú elektrizačnú sústavu izolovanej mikrosústavy, koeficient zaťaženia pre konvenčné elektrárne na NII je ešte nižší.
                           Ročný koeficient zaťaženia v gréckej prepojenej sústave je zvyčajne okolo 50 % pre všetky jednotky a 65 % pre tepelné jednotky (6).
                           Ročný koeficient zaťaženia je indikátorom skutočného využitia elektrární počas daného roka, a teda ich schopnosti generovať výnosy.
                           Väčšie rozšírenie RES ešte viac zníži zaťaženie, ktoré je potrebné obslúžiť konvenčnými elektrárňami.
                        
                     
                           c)
                        
                        
                           Existuje niekoľko projektov, ktorých zámerom je prepojenie NII, najmä ostrovov Kyklady a Kréta, s hlavnou gréckou prepojenou sústavou. Ako bolo vysvetlené, konvenčné elektrárne na NII nie sú také efektívne ako v prepojenej sústave, a preto je nepravdepodobné, že budú ekonomicky životaschopné, keď budú NII, na ktorých sa nachádzajú, prepojené.
                           Možnosť, že izolovaná sústava bude prepojená, je preto závažnou prekážkou pre investovanie do konvenčných kapacít na NII.
                        
                     
                           d)
                        
                        
                           Relatívne malé zaťaženie, ktoré je potrebné obslúžiť, znamená, že výrobnú kapacitu požadovanú v rámci danej izolovanej sústavy pravdepodobne ovplyvnia relatívne malé zmeny v dopyte. Chýbajúca prepojovacia kapacita znamená, že všetky zmeny v dopyte musia byť nevyhnutne pokryté výrobnou kapacitou nachádzajúcou sa v rámci izolovanej mikrosústavy.
                           Tento faktor zvyšuje potrebu rýchlosti a flexibility reakcií na dlhodobé zmeny dopytu.
                           Táto potreba flexibility je ďalej zvýraznená ťažkosťami pociťovanými pri hľadaní vhodných lokalít pre konvenčné elektrárne na NII a trvaním postupov udeľovania licencií a vydávania povolení.
                        
                     
                           e)
                        
                        
                           Pomer maximálneho a minimálneho ročného dopytu v roku 2012 (7) vo všetkých izolovaných mikrosústavách je najmenej 3,35, pričom však v určitých izolovaných mikrosústavách je vyšší, často oveľa vyšší. V skutočnosti je priemerný pomer maxima voči minimu 6,27 a mediánový 5,98.
                           Pomer maximálneho dopytu voči minimálnemu v roku 2010 v gréckej prepojenej sústave je okolo 3.
                           Vyšší pomer maximálneho dopytu voči minimálnemu odzrkadľuje stupeň flexibility a rezerv, ktoré musia byť dostupné dokonca aj v rámci daného roka vo výrobnej kapacite nainštalovanej v izolovanej sústave.
                           V tejto súvislosti je pozoruhodné, že v roku 2012 boli približne v 60 % izolovaných mikrosústav používané mobilné generátory.
                        
                     
         
               (49)
            
            
               Komisia preto dospela k záveru, že existujú významné problémy pri prevádzke konvenčných elektrární v rámci izolovaných sústav na NII identifikovaných v uvedenej tabuľke.
            
         4.3.   POSÚDENIE POŽADOVANEJ VÝNIMKY Z KAPITOLY III
   4.3.1.   Výnimka z ustanovení kapitoly III sa nemôže vzťahovať na novú kapacitu
   
   
               (50)
            
            
               Podľa článku 44 ods. 1 smernice 2009/72/ES môžu byť výnimky z ustanovení kapitoly III udelené, len pokiaľ ide o modernizáciu, vylepšovanie a rozširovanie existujúcej kapacity.
            
         
               (51)
            
            
               Preto výnimka z ustanovení kapitoly III smernice 2009/72/ES nemôže byť udelená pre novú kapacitu.
            
         
               (52)
            
            
               Vzhľadom na to, že izolované sústavy na NII sú rozvodné siete, môžu grécke orgány, ak sa postupom na udeľovanie povolení pre novú kapacitu nedokáže zabezpečiť vyhovujúce povolenie novej kapacity pre izolované sústavy na NII, zvážiť namiesto toho použitie ustanovení článku 7 ods. 3 smernice 2009/72/ES aj pre nové malé konvenčné kapacity. Takáto nová malá konvenčná kapacita môže zahŕňať napríklad dočasnú výrobnú kapacitu, ktorá môže byť sprístupnená na dlhodobom základe bez trvalého umiestnenia v špecifickej lokalite.
            
         4.3.2.   Výnimka z ustanovení kapitoly III sa nemôže vzťahovať na Krétu
   
   
               (53)
            
            
               Ako je uvedené vyššie, všetky NII sú izolované mikrosústavy, s výnimkou Kréty, ktorá je malou izolovanou sústavou.
            
         
               (54)
            
            
               Preto výnimka z ustanovení kapitoly III smernice 2009/72/ES nemôže byť udelená Kréte.
            
         4.3.3.   Výnimka z ustanovení kapitoly III sa netýka elektrární RES a CHP
   
   
               (55)
            
            
               Žiadosť explicitne neuvádza, že požadovaná výnimka sa týka len konvenčných elektrární.
            
         
               (56)
            
            
               Článok 133 ods. 3 zákona 4001/2011 však výslovne z rozsahu výhradnej licencie na výrobu, ktorá môže byť udelená PPC, vylučuje elektrinu vyrábanú z obnoviteľných zdrojov, vysoko účinnou kombinovanou výrobou alebo hybridnými elektrárňami, ako aj samovýrobcami. To isté vyplýva z článku 225 kódexu NII.
            
         
               (57)
            
            
               Okrem tohto sa predložené odôvodnenie týka len významných problémov súvisiacich s prevádzkou konvenčných elektrární. V skutočnosti sa argumentuje, že tieto elektrárne sa stretávajú s významnými problémami, okrem iného v dôsledku väčšieho rozšírenia RES.
            
         
               (58)
            
            
               Preto, aj keby sa v žiadosti požadovala výnimka z ustanovení kapitoly III smernice 2009/72/ES pre iné elektrárne ako konvenčné elektrárne, výnimku nie je možné udeliť, keďže neboli uvedené žiadne dôvody, ktoré by ju odôvodňovali.
            
         4.3.4.   Je možné udeliť výnimku na povolenie modernizácie, vylepšovania a rozširovania existujúcich kapacít
   
   
               (59)
            
            
               Z hľadiska uvedených významných problémov pri prevádzke konvenčných elektrární v rámci malých izolovaných sústav je možné udeliť výnimku na povolenie pre existujúcu konvenčnú kapacitu, pokiaľ sa bude týkať jej modernizácie, vylepšovania a rozširovania. Takéto povolenie je možné udeliť priamo PPC.
            
         
               (60)
            
            
               Na účely tejto výnimky:
               
                           a)
                        
                        
                           existujúca konvenčná výrobná kapacita zahŕňa projekty na vybudovanie konvenčných výrobných kapacít, na ktoré už bola vydaná licencia zo strany RAE a neboli zrušené k dátumu, kedy toto rozhodnutie nadobúda účinnosť;
                        
                     
                           b)
                        
                        
                           úplná likvidácia hlavnej výrobnej kapacity v existujúcej lokalite a jej nahradenie novým zariadením na výrobu elektriny sa považuje za vybudovanie novej kapacity;
                        
                     
                           c)
                        
                        
                           umiestnenie dočasnej výrobnej kapacity v lokalite existujúcej kapacity predstavuje rozšírenie existujúcej kapacity.
                        
                     
         
               (61)
            
            
               Nie je však žiadny dôvod na výnimku z kritérií a podmienok, ktoré sú stanovené v článku 7 ods. 2 smernice 2009/72/ES, podľa ktorých sa udeľuje povolenie PPC.
            
         
               (62)
            
            
               V prípade, ak je výnimka udelená priamo PPC, je okrem toho dôležité, aby sa v podmienkach stanovovali povinnosti týkajúce sa času, do ktorého musí byť povolená konvenčná elektráreň plne funkčná, a aby obsahovali ustanovenia zabezpečujúce úplné a účinné dodržanie takýchto povinností. Po uplynutí platnosti môže byť takéto priame povolenie predĺžené na základe vlastného uváženia RAE, avšak iba vtedy, ak platnosť skončila z dôvodov, ktoré spoločnosť PPC nemohla ovplyvniť. Po uplynutí platnosti by RAE mal zorganizovať postup na udeľovanie povolení v plnom súlade s článkom 7 ods. 1 smernice 2009/72/ES, teda vrátane účasti tretích strán.
            
         4.3.5.   Výnimka sa nemôže týkať výberového konania na nové kapacity
   
   
               (63)
            
            
               Na základe vymedzenia sa výberové konanie v zmysle článku 8 smernice 2009/72/ES týka kapacity, ktorá sa ešte len bude budovať a povoľovať, a teda predstavuje novú kapacitu.
            
         
               (64)
            
            
               Z dôvodov opísaných vyššie by podľa článku 44 ods. 1 smernice 2009/72/ES výnimka pre novú kapacitu nemala byť udelená.
            
         4.4.   POSÚDENIE POŽADOVANEJ VÝNIMKY Z KAPITOLY VIII
   4.4.1.   Výnimka z ustanovení kapitoly VIII sa nevzťahuje na článok 32 o prístupe tretích strán
   
   
               (65)
            
            
               Žiadosť sa týka výnimky z kapitoly VIII smernice 2009/72/ES, a preto je možné usúdiť, že zahŕňa požiadavku na výnimku z ustanovení článku 32 týkajúcich sa prístupu tretích strán (third party access, ďalej len „TPA“).
            
         
               (66)
            
            
               V žiadosti sa nešpecifikuje, či sa požadovaná výnimka týka taktiež článku 32 smernice 2009/72/ES, ani sa v nej neuvádzajú žiadne dôvody odôvodňujúce takúto výnimku. Zákon 4001/2011 a kódex NII naopak ukladajú spoločnosti DEDDIE povinnosť poskytnúť nediskriminačný prístup tretím stranám k distribučnej sústave prevádzkovanej spoločnosťou DEDDIE (napr. článok 127 zákona 4001/2011). Preto takúto výnimku nie je možné udeliť.
            
         4.4.2.   Výnimka z článku 33 o otváraní trhu a reciprocite
   
   4.4.2.1.   Nie sú žiadne dôvody pre trvalú výnimku z článku 33 smernice 2009/72/ES
   
   
               (67)
            
            
               V žiadosti sa v zásade argumentuje, že spoločnosť PPC by mala zostať výhradným dodávateľom s licenciou na zásobovanie zákazníkov na NII z dôvodu, že budovanie potrebnej infraštruktúry na prevádzku a dohľad nad trhom s elektrickou energiou v izolovaných mikrosústavách spolu s infraštruktúrou potrebnou na otváranie trhu dodávateľom, ktorí predstavujú tretie strany, prináša prevádzkovateľovi na NII prevádzkové náklady, ktoré prevyšujú potenciálne prínosy otvárania trhu pre spotrebiteľov.
            
         
               (68)
            
            
               Ako je zrejmé zo stanoviska RAE, infraštruktúra inštalovaná na NII má zabezpečiť, aby bolo v súlade s existujúcimi predpismi možné spravovať záväzok vyplývajúci zo služieb vo verejnom záujme na NII transparentným, overiteľným a nediskriminačným spôsobom. Okrem toho sa infraštruktúra na prevádzku izolovaných sústav na NII vyžaduje z technického a ekonomického hľadiska. Preto, keďže na splnenie týchto požiadaviek je infraštruktúra potrebná v každom prípade, bez ohľadu na počet dodávateľov, ktorí majú na NII licencie, otváranie trhu nezvýši náklady na infraštruktúru.
            
         
               (69)
            
            
               Aj keď sa vyžaduje podobná infraštruktúra, otváranie trhu nemusí nevyhnutne súvisieť s technickou prevádzkou izolovaných sústav na NII alebo so záväzkom vyplývajúcim zo služieb vo verejnom záujme na NII, keďže neexistuje žiadne príčinné spojenie medzi technickou a ekonomickou prevádzkou týchto izolovaných sústav a zabezpečením záväzku vyplývajúceho zo služieb vo verejnom záujme na NII v súlade s príslušnými zákonnými požiadavkami na jednej strane a otázkou, či má licenciu na dodávanie elektriny spotrebiteľom na NII jeden alebo viacerí dodávatelia, na strane druhej.
            
         
               (70)
            
            
               Je správne, že vyššie výrobné náklady na NII v porovnaní s výrobnými nákladmi v prepojenej sústave musia dodávatelia pôsobiaci na NII pokrývať prerozdelením príslušnej časti kompenzácie za záväzok vyplývajúci zo služieb vo verejnom záujme na NII podľa predaja elektriny svojim zákazníkom.. Na určenie finančnej kompenzácie za záväzok vyplývajúci zo služieb vo verejnom záujme na NII sa však stanovenie výrobných nákladov na NII vyžaduje v každom prípade, a to bez ohľadu na počet dodávateľov pôsobiacich na NII.
            
         
               (71)
            
            
               Jedinou dodatočnou požiadavkou v prípade otvárania trhu je prerozdelenie príslušnej časti kompenzácie za záväzok vyplývajúci zo služieb vo verejnom záujme na NII jednotlivým dodávateľom podľa predaja elektriny ich zákazníkom. Dokonca aj súvisiace údaje o zákazníkoch, najmä údaje z meračov, sú vyžadované bez ohľadu na to, či má licenciu na dodávanie elektriny zákazníkom na NII jeden alebo viacerí dodávatelia.
            
         
               (72)
            
            
               Preto si poskytnutie kompenzácie za záväzok vyplývajúci zo služieb vo verejnom záujme na NII dodávateľom vyžaduje len schopnosť priradiť údaje z meračov u zákazníkov ku konkrétnemu dodávateľovi s licenciou, čo je primárne administratívny proces založený na informáciách úplne alebo do veľkej miery zhromažďovaných bez ohľadu na to, či je trh na NII otvorený alebo nie. Po druhé, táto schopnosť je predpokladom pre správne fungovanie akéhokoľvek trhu s dodávkami elektriny. Takéto náklady preto nemôžu byť akceptované ako dôvody pre výnimku z otvárania trhu, keďže nie sú špecifické pre prevádzku izolovaných sústav na NII a nesúvisia s významným problémom pri ich prevádzke.
            
         
               (73)
            
            
               Je dôležité poznamenať, že vypracovanie registrov na priradenie informácií z meračov k dodávateľom je súčasťou infraštruktúry, ktorá má byť zavedená. Zatiaľ čo zavedenie celej plánovanej infraštruktúry uľahčí optimálnu prevádzku izolovaných elektrizačných sústav, úplná realizácia súvisiacich investícií nie je nevyhnutnou podmienkou pre otváranie trhu.
            
         
               (74)
            
            
               Skutočnosť, že môžu existovať veľké odchýlky v hodnotách priemerných ročných pohyblivých výrobných nákladov na NII, je nepodstatná. Takéto rozdiely, aj keď sú odôvodnené, sa týkajú nákladov na výrobu elektriny v rámci izolovaných sústav na NII. Stanovenie tejto sumy sa vyžaduje už pre správu záväzku vyplývajúceho zo služieb vo verejnom záujme na NII v súlade s právnymi požiadavkami a okrem toho nie je nijako ovplyvnené počtom dodávateľov, ktorí majú licenciu na dodávanie elektriny zákazníkom na NII. Okrem toho je vzhľadom na skutočnosť, že správa záväzku vyplývajúceho zo služieb vo verejnom záujme na NII je už založená na mesačnom systéme pre každú izolovanú sústavu samostatne, ťažké si predstaviť, že veľké ročné rozdiely ma NII môžu predstavovať podstatné problémy.
            
         
               (75)
            
            
               Z uvedeného vyplýva, že počet dodávateľov, ktorí majú licenciu na dodávky elektriny zákazníkom na NII, nevyhnutne nesúvisí s technickou a ekonomickou prevádzkou izolovaných sústav, ani so zabezpečením záväzku vyplývajúceho zo služieb vo verejnom záujme na NII v súlade s príslušnými zákonnými požiadavkami.
            
         
               (76)
            
            
               Ďalej je možné poznamenať, že otváranie trhu prinesie výhody, ktoré prevažujú nad nákladmi otvárania trhu, ak vôbec existujú. Ako uvádza RAE, alternatívni dodávatelia na NII by mohli poskytovať významné dodatočné benefity pre zákazníkov na NII, a to spojením poskytovania iných služieb s dodávkou elektriny.
            
         
               (77)
            
            
               Preto by sa nemala udeliť trvalá výnimka z článku 33.
            
         4.4.2.2.   Obmedzená platnosť výnimky z článku 33 smernice 2009/72/ES v prípade izolovaných sústav
   
   
               (78)
            
            
               Vzhľadom na uvedené je potrebné uznať, že otváranie trhu si vyžaduje realizovanie praktických opatrení na umožnenie plnej prevádzkyschopnosti izolovaných sústav na NII v súlade s kódexom NII. Praktické problémy týkajúce sa otvárania trhu môžu predstavovať buď nedostupnosť registrov vyžadovaných na priradenie meračov a údajov z meračov k dodávateľom alebo skutočnosť, že infraštruktúra s optimálnou konfiguráciou nie je ešte vybudovaná. Na základe toho je možné uvažovať o udelení výnimky z článku 33 smernice 2009/72/ES na obmedzený čas.
            
         
               (79)
            
            
               Pre posúdenie trvania takejto výnimky z kapitoly VIII sú relevantné tieto dva aspekty:
               
                           a)
                        
                        
                           ako už bolo zdôraznené, najdôležitejším prvkom vyžadovaným na umožnenie otvárania trhu na NII je dostupnosť registra na NII umožňujúceho priradenie údajov z meračov k danému dodávateľovi. V článku 327 ods. 4 kódexu NII sa stanovuje, že register vyžadovaný na tento účel má byť dokončený najneskôr 2 roky po nadobudnutí účinnosti kódexu NII. Dostupnosť registra je nevyhnutnou podmienkou pre otváranie trhu v praktickom zmysle;
                        
                     
                           b)
                        
                        
                           úplné dokončenie investičného programu na inštalovanie infraštruktúry na NII by určite uľahčilo praktické fungovanie otvárania trhu na NII. Nie je to však nevyhnutná požiadavka. V článku 237 ods. 7 kódexu NII sa stanovuje harmonogram, na základe ktorého majú byť všetky súčasné NII vybavené dodatočnou inštalovanou infraštruktúrou na NII najneskôr do 5 rokov po nadobudnutí účinnosti kódexu NII.
                        
                     
         
               (80)
            
            
               Preto by mala byť výnimka z otvárania trhu udelená na obdobie najmenej 2 rokov po nadobudnutí účinnosti kódexu NII, t. j. do 17. februára 2016, aby mohli byť vytvorené registre, ktoré sú nevyhnutnou požiadavkou na otváranie trhu. Keďže celá infraštruktúra má byť nainštalovaná najneskôr do 5 rokov po dátume nadobudnutia účinnosti kódexu NII, platnosť výnimky by mala byť v každom prípade obmedzená na 5 rokov po nadobudnutí účinnosti kódexu NII, t. j. do 17. februára 2019, a to pre akúkoľvek izolovanú sústavu na NII. Keďže však výnimka môže byť odôvodnená len v prípade, ak existujú významné a podstatné problémy pre otváranie trhu, ktoré je možné priamo pripísať nedokončeniu programu investícií do infraštruktúry na NII, malo by sa pravidelne overovať, či takéto problémy pretrvávajú v danej izolovanej sústave NII. Takéto overovanie by malo použiť ako referenčné kritérium investičný plán spoločnosti DEDDIE na inštalovanie požadovanej infraštruktúry na NII schválený príslušnými gréckymi orgánmi. Tento plán by preto mal byť dokončený a schválený do 17. februára 2015.
            
         
               (81)
            
            
               Aby sa otváranie trhu zbytočne neodkladalo, RAE by mal schváliť plán investícií do infraštruktúry spoločnosti DEDDIE, ktorý by sa mal prednostne zamerať na izolované sústavy ostrovov Kréta a Rodos, keďže tieto NII majú najviac obyvateľov.
            
         
               (82)
            
            
               Od 17. februára 2016 a potom každý rok do 17. februára 2019 by spoločnosť DEDDIE mala vypracovať správu, ktorú by mal schváliť RAE a v ktorej sa špecifikuje, z akých dôvodov nebol trh v danej izolovanej sústave NII ešte otvorený. Táto správa by mala byť uverejnená a oznámená Komisii.
            
         4.4.3.   Výnimka z ustanovenia kapitoly VIII sa nevzťahuje na článok 34
   
   
               (83)
            
            
               Žiadosť sa týka výnimky z kapitoly VIII smernice 2009/72/ES a teda je možné usúdiť, že zahŕňa požiadavku na výnimku z článku 34, pokiaľ ide o priame vedenia v zmysle článku 2 ods. 15 smernice 2009/72/ES.
            
         
               (84)
            
            
               V žiadosti sa nešpecifikuje, či sa požadovaná výnimka vzťahuje aj na článok 34 smernice 2009/72/ES.
            
         
               (85)
            
            
               Preto, aj keď sa v žiadosti má žiadať o výnimku z článku 34 smernice 2009/72/ES, takáto výnimka by sa nemala udeliť, keďže neboli uvedené žiadne dôvody, ktoré by ju odôvodňovali.
            
         4.4.4.   Prepojovacie vedenia – žiadosť o výnimku z kapitol III a VIII
   
   
               (86)
            
            
               Táto výnimka sa týka izolovaných mikrosústav, ktoré sú presne charakterizované skutočnosťou, že nie sú alebo v prípade malých izolovaných sústav sú len do veľmi obmedzenej miery prepojené s inými elektrizačnými sústavami.
            
         
               (87)
            
            
               Avšak:
               
                           a)
                        
                        
                           podľa nedávno schváleného desaťročného plánu rozvoja gréckeho prevádzkovateľa prenosovej sústavy, Nezávislého prevádzkovateľa energetickej prenosovej sústavy ADMIE S.A (ďalej len „ADMIE“), sa očakáva dokončenie prepojenia ostrovov Kyklady v roku 2018 v troch fázach, pričom niektoré z ostrovov Kyklady budú prepojené s gréckou prepojenou sústavou oveľa skôr;
                        
                     
                           b)
                        
                        
                           okrem tohto sa očakáva dokončenie prepojenia Kréty do roku 2020. Relevantné časti projektu na prvé tri roky boli zahrnuté do desaťročného plánu rozvoja ADMIE schváleného v roku 2013. Konečný plán musí byť zahrnutý do desaťročného plánu rozvoja, ktorý bude schválený v roku 2014.
                        
                     
         
               (88)
            
            
               Je potrebné výslovne stanoviť, že súčasná výnimka pre danú izolovanú sústavu prestáva automaticky platiť, len čo bude plne sprevádzkované prepojenie medzi danou izolovanou sústavou a gréckou prepojenou sústavou.
            
         
               (89)
            
            
               Jediným vlastníkom spoločnosti DEDDIE je spoločnosť PPC, aj keď je od právne a funkčne oddelená. Na rozdiel od prevádzkovateľa distribučnej sústavy v zmysle smernice 2009/72/ES má DEDDIE taktiež rozsiahle úlohy pri prevádzke izolovaných sústav NII a prevádzke výroby elektriny na NII, čo zahŕňa konvenčné výrobné kapacity vo vlastníctve PPC, a teda aj ekonomickú odplatu. Ako bolo vysvetlené vyššie, prepojenie ovplyvňuje ekonomickú životaschopnosť konvenčných elektrární momentálne nainštalovaných v rámci izolovaných sústav na NII.
            
         
               (90)
            
            
               Výnimky by sa mali udeliť len vtedy, ak sú primerané a nejdú nad rámec toho, čo je nevyhnutne nutné. Preto je potrebné poskytnúť jasné stimuly a zabezpečiť transparentnosť vo vzťahu k rozhodnutiam, či prepojiť izolované sústavy NII.
            
         
               (91)
            
            
               V článku 108 zákona 4001/2011 sa stanovuje, že:
               „ADMIE SA predloží desaťročný plán rozvoja gréckej elektrickej prenosovej sústavy RAE do 31. marca každého roku […]. Desaťročný plán rozvoja gréckej elektrickej prenosovej sústavy bude najmä: […] c) obsahovať štúdiu technických a finančných nákladov a prínosov pre dôležité prenosové diela […], najmä pre […] prepojenia medzi ostrovmi a prenosovou sústavou, vrátane časového rámca, odhadovaných peňažných tokov a finančných požiadaviek pre všetky investičné projekty.“
            
         
               (92)
            
            
               S cieľom zaistiť existenciu jasných stimulov a transparentnosti vo vzťahu k rozhodnutiam, či prepojiť izolované sústavy NII, by mali grécke orgány zabezpečiť, že:
               
                           a)
                        
                        
                           pri povoľovaní alebo výberovom konaní na existujúce alebo nové kapacity pre danú izolovanú sústavu na NII ADMIE, DEDDIE a RAE systematicky zvážia alternatívu prepojenia izolovanej sústavy, ktorej je daný NII súčasťou. Takéto povolenie pre existujúce alebo nové kapacity by sa malo zamietnuť, ak je vybudovanie prepojovacieho vedenia nákladovo efektívnejšie. Náklady by mali zahŕňať všetky náklady na dodávanie elektriny konečným zákazníkom v rámci izolovanej sústavy vrátane kompenzácie za záväzok vyplývajúci zo služieb vo verejnom záujme na NII;
                        
                     
                           b)
                        
                        
                           štúdia nákladov a prínosov pre dôležité prenosové diela zo strany ADMIE, ako je stanovené v článku 108 zákona 4001/2011 zohľadní len efektívne náklady na investície do prepojenia a jeho prevádzkovanie. Najmä by nemala zohľadňovať stratené výnosy alebo odpisy hodnoty konvenčných výrobných aktív, ktoré sú už nainštalované na NII;
                        
                     
                           c)
                        
                        
                           RAE v spojení s desaťročným investičným plánom spoločnosti ADMIE podľa článku 108 zákona 4001/2011 uverejní celkové náklady na dodávanie elektriny zákazníkom v každej z izolovaných sústav NII vrátane kompenzácie za záväzok vyplývajúci zo služieb vo verejnom záujme na NII. Ak vybudovanie prepojovacieho vedenia nie je obsiahnuté v desaťročnom investičnom pláne ADMIE podľa článku 108 zákona 4001/2011, ktorý schválil RAE, RAE z vlastného podnetu alebo na jednoduchú žiadosť tretej strany zorganizuje výberové konanie podľa článku 22 ods. 7 písm. b) smernice 2009/72/ES na vybudovanie prepojovacieho vedenia spájajúceho jednu alebo viacero izolovaných sústav NII. Prepojovacie vedenie by malo byť vybudované, ak jeho vybudovanie zníži celkové náklady na dodávanie elektriny zákazníkom na NII vrátane kompenzácie za záväzok vyplývajúci zo služieb vo verejnom záujme na NII;
                        
                     
                           d)
                        
                        
                           RAE stanoví jasný termín dokončenia výstavby prepojovacieho vedenia. Ak prepojovacie vedenie nebude vybudované alebo nebude vybudované v termíne stanovenom RAE, malo by sa požadovať odškodnenie za nerealizované úspory nákladov.
                        
                     
         4.5.   TRVANIE
   
               (93)
            
            
               Je potrebné preskúmať skutočnosti, na ktorých je táto výnimka založená, najmä potom, čo majú byť dokončené plány na prepojenie niektorých izolovaných sústav, a po uplynutí termínov na inštalovanie infraštruktúry stanovených v článku 237 kódexu NII.
            
         
               (94)
            
            
               Preto bude akákoľvek výnimka platná do 1. januára 2021.
            
         4.6.   SPÄTNÁ ÚČINNOSŤ
   
               (95)
            
            
               Ako je uvedené vyššie, žiadosťou zo 17. januára 2012 bola obnovená pôvodná žiadosť predložená v roku 2003.
            
         
               (96)
            
            
               Článok 26 ods. 1 smernice 2003/54/ES zrušenej smernicou 2009/72/ES obsahoval aj ustanovenia umožňujúce členským štátom požiadať o výnimky z určitých ustanovení uvedenej smernice v prípade významných problémov pri prevádzke malých izolovaných sústav a izolovaných mikrosústav. Podľa článku 48 smernice 2009/72/ES sa odkazy na zrušený článok 26 ods. 1 smernice 2003/54/ES vykladajú ako odkazy na článok 44 ods. 1 smernice 2009/72/ES.
            
         
               (97)
            
            
               Vymedzenia pojmov malá izolovaná sústava a izolovaná mikrosústava uvedené v článku 2 ods. 26 a 27 smernice 2003/54/ES sú rovnaké ako vymedzenia použité v článku 2 ods. 26 a 27 smernice 2009/72/ES.
            
         
               (98)
            
            
               Obe tieto definície odkazujú na dopyt po elektrine v izolovaných sústavách v roku 1996, čo sa nezmenilo. Okrem toho nebola Kréta prepojená s gréckou prepojenou sústavou v roku 2003 ani v roku 2012, ani v čase, keď toto rozhodnutie o udelení výnimky nadobudne účinnosť.
            
         
               (99)
            
            
               Preto všetky izolované elektrizačné mikrosústavy a malé izolované elektrizačné sústavy, ktoré sa v žiadosti zaraďujú ako izolované mikrosústavy alebo malé izolované sústavy, sa ako také zaraďovali v čase podania pôvodnej žiadosti a v čase, keď toto rozhodnutie o udelení výnimky nadobudne účinnosť.
            
         
               (100)
            
            
               Preto, pokiaľ ide o malé izolované sústavy a izolované mikrosústavy, ktoré môžu byť oprávnené na udelenie výnimky podľa smernice 2003/54/ES a smernice 2009/72/ES, nedošlo k žiadnym právnym ani faktickým zmenám.
            
         
               (101)
            
            
               Článok 26 ods. 1 smernice 2003/54/ES umožňoval udeliť výnimku z jej kapitoly III, ktorá obsahuje ustanovenia, ako sú ustanovenia kapitoly III smernice 2009/72/ES týkajúce sa postupov na udeľovanie povolení na nové kapacity a výberového konania na nové kapacity.
            
         
               (102)
            
            
               Článok 26 ods. 1 smernice 2003/54/ES umožňoval udeliť výnimku z jej kapitoly VII, ktorá obsahuje ustanovenia, ako sú ustanovenia kapitoly VIII smernice 2009/72/ES týkajúce sa prístupu tretích strán, otvárania trhu a priamych vedení.
            
         
               (103)
            
            
               Ak by Komisia udelila výnimku na základe pôvodnej žiadosti, mohla tak urobiť za rovnakých podmienok ako v prípade tejto výnimky podľa smernice 2009/72/ES.
            
         
               (104)
            
            
               Okrem toho sa od roku 2003 nevyskytla žiadna zmena vo faktických okolnostiach. Geografická situácia NII, ekonomické faktory ovplyvňujúce prevádzku elektrizačných sústav v rámci izolovaných sústav na NII a povaha významných problémov, ktoré existujú v rámci prevádzky konvenčných elektrární v izolovaných sústavách na NII, sa od roku 2003 podstatne nezmenili.
            
         
               (105)
            
            
               Vo veci pôvodnej žiadosti sa od roku 2003 nerozhodlo. Nekonanie Komisie by nemalo byť na úkor Helénskej republiky. Helénska republika splnila svoje povinnosti podľa článku 26 ods. 1 smernice 2003/54/ES a článku 44 ods. 1 smernice 2009/72/ES a podala náležite zdôvodnenú žiadosť o výnimku pre izolované sústavy na NII podľa uvedených článkov.
            
         
               (106)
            
            
               Je preto primerané, aby toto rozhodnutie o udelení výnimky nadobudlo účinnosť od dátumu oznámenia pôvodnej žiadosti, t. j. od 5. decembra 2003,
            
         PRIJALA TOTO ROZHODNUTIE:
   Článok 1
   Toto rozhodnutie sa vzťahuje na malé izolované sústavy a izolované mikrosústavy uvedené v tabuľke.
   Na účely tohto rozhodnutia je Kréta malou izolovanou sústavou a všetky ostatné izolované sústavy sú izolované mikrosústavy.
   Článok 2
   1.   Pre malé izolované sústavy a izolované mikrosústavy sa udeľuje výnimka z ustanovení článku 33 smernice 2009/72/ES.
   2.   Táto výnimka je platná do 17. februára 2016 alebo do úplnej inštalácie infraštruktúry uvedenej v článku 237 ods. 7 kódexu NII, podľa toho, čo nastane neskôr. V každom prípade sa táto výnimka prestane uplatňovať 17. februára 2019.
   3.   Grécke orgány vypracujú do 17. februára 2015 plán investícií do infraštruktúry uvedený v článku 237 ods. 7 kódexu NII, v ktorom sa samostatne pre každú izolovanú sústavu na NII špecifikuje, dokedy musí byť inštalácia infraštruktúry dokončená. V tomto pláne sa uprednostnia Kréta a Rodos.
   4.   Od 17. februára 2016 a potom každý rok do 17. februára 2019 vypracujú grécke orgány správu, v ktorej pre každú izolovanú sústavu na NII uvedú: a) či sa otvoril trh; b) stav investícií do infraštruktúry vo vzťahu k príslušnému plánu; c) významné a podstatné problémy, ktoré bránia otvoreniu trhu, a d) či je možné tieto problémy priamo pripísať nedokončeniu investícií do infraštruktúry stanovených v článku 237 ods. 7 kódexu NII.
   Článok 3
   1.   Udeľuje sa výnimka z ustanovení článku 7 ods. 1 smernice 2009/72/ES, podľa ktorej je možné povolenia na modernizáciu, vylepšovanie a rozširovanie existujúcej konvenčnej kapacity v rámci izolovaných mikrosústav udeliť priamo PPC.
   2.   Na účely tejto výnimky:
   
               a)
            
            
               existujúce konvenčné výrobné kapacity zahŕňajú projekty na modernizáciu, vylepšovanie a rozširovanie konvenčných výrobných kapacít, pre ktoré k dátumu oznámenia tohto rozhodnutia existuje platná licencia vydaná RAE;
            
         
               b)
            
            
               úplná likvidácia hlavnej výrobnej kapacity v existujúcej lokalite a jej nahradenie novým zariadením na výrobu elektriny sa nepovažuje za existujúcu kapacitu, ale vybudovanie novej kapacity;
            
         
               c)
            
            
               umiestnenie dočasnej konvenčnej výrobnej kapacity v lokalite existujúcej kapacity predstavuje rozšírenie existujúcej kapacity.
            
         3.   Po uplynutí platnosti povolenia udeleného podľa prvého odseku je možné platnosť tohto povolenia predĺžiť na základe vlastného uváženia RAE za predpokladu, že oneskorenia sú spôsobené dôvodmi, ktoré spoločnosť PPC nemohla ovplyvniť.
   4.   Táto výnimka sa už nevzťahuje na povolenia udelené podľa prvého odseku, ktorých platnosť uplynula alebo boli zrušené.
   5.   Všetky ostatné ustanovenia článku 7 smernice 2009/72/ES naďalej platia v plnom rozsahu.
   6.   Táto výnimka je platná do 1. januára 2021.
   Článok 4
   1.   Výnimky uvedené v tomto rozhodnutí sa nebudú vzťahovať na malé izolované sústavy a izolované mikrosústavy po tom, ako budú prepojené s prepojenou sústavou.
   2.   Grécke orgány:
   
               a)
            
            
               pri udeľovaní povolení alebo výberovom konaní na nové kapacity v rámci danej izolovanej sústavy na NII systematicky zvážia alternatívu prepojenia izolovanej sústavy, ktorej je daný NII súčasťou. Udelenie povolenia na nové kapacity sa zamietne, ak je vybudovanie prepojovacieho vedenia nákladovo efektívnejšie. Náklady zahŕňajú všetky náklady na dodávanie elektriny konečným zákazníkom v rámci izolovanej sústavy vrátane kompenzácie za záväzok vyplývajúci zo služieb vo verejnom záujme na NII;
            
         
               b)
            
            
               zabezpečia, aby štúdia nákladov a prínosov pre dôležité prenosové diela vykonaná spoločnosťou ADMIE podľa článku 108 zákona 4001/2011 zohľadňovala len efektívne náklady na investície do projektovaného prepojenia a jeho prevádzkovanie. Štúdia nesmie zohľadňovať stratené výnosy alebo odpisy hodnoty konvenčných výrobných aktív, ktoré sú už nainštalované na NII;
            
         
               c)
            
            
               v spojení s desaťročným investičným plánom spoločnosti ADMIE podľa článku 108 zákona 4001/2011 uverejnia celkové náklady na dodávanie elektriny zákazníkom v každej z izolovaných sústav na NII vrátane kompenzácie za záväzok vyplývajúci zo služieb vo verejnom záujme na NII. Ak vybudovanie prepojovacieho vedenia nie je obsiahnuté v desaťročnom investičnom pláne ADMIE podľa článku 108 zákona 4001/2011, ktorý schválil RAE, grécke orgány z vlastného podnetu alebo na jednoduchú žiadosť tretej strany zorganizujú výberové konanie podľa článku 22 ods. 7 písm. b) smernice 2009/72/ES na vybudovanie prepojovacieho vedenia spájajúceho jednu alebo viacero izolovaných sústav NII. Prepojovacie vedenie sa vybuduje, ak jeho vybudovanie zníži celkové náklady na dodávanie elektriny zákazníkom na NII vrátane kompenzácie za záväzok vyplývajúci zo služieb vo verejnom záujme na NII;
            
         
               d)
            
            
               stanovia jasný termín dokončenia výstavby prepojovacieho vedenia. Ak prepojovacie vedenie nebude vybudované alebo nebude vybudované v stanovenom termíne, grécke orgány budú požadovať odškodnenie za nerealizované úspory nákladov.
            
         Článok 5
   Toto rozhodnutie sa uplatňuje od 5. decembra 2003.
   Článok 6
   Toto rozhodnutie je určené Helénskej republike.
   
      V Bruseli 14. augusta 2014
      
         
            Za Komisiu
         
         Michel BARNIER
         
            podpredseda
         
      
   
   
      (1)  Ú. v. EÚ L 211, 14.8.2009, s. 55.
   
      (2)  Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou a o zrušení smernice 96/92/ES (Ú. v. EÚ L 176, 15.7.2003, s. 37).
   
      (3)  Vládny vestník 270/B/7.2.2014.
   
      (4)  Článok 36 zákona 4067/2012 preniesol bremeno pokrytia dodatočných nákladov z dodávateľov na spotrebiteľov. Podľa tohto článku sa systém uplatňuje až do doby, keď sa pridelí záväzok vyplývajúci zo služieb vo verejnom záujme v súlade s článkom 55 zákona 4001/2011 a po dokončení kódexu NII podľa článku 130 zákona 4001/2011.
   
      (5)  Vládny vestník 2783/B/2.12.2011.
   
      (6)  Momentálne sú hodnoty vzhľadom na výnimočné okolnosti spôsobené gréckou ekonomickou krízou znížené na 37 % pre všetky jednotky a 42 % pre tepelné jednotky.
   
      (7)  V prípade takmer všetkých izolovaných sústav sa údaje týkajú roku 2012 až na niekoľko výnimiek, pri ktorých boli použité údaje za rok 2011, keďže ide o posledné dostupné údaje.